Aigurande
Aigurande, ass eng franséisch Gemeng am Departement Indre, an der Regioun Centre. Et ass och den Haaptuert vun 1 Kanton.

Geographie
Aigurande läit op der Grenz vum Departement Indre mat der Creuse. Duerch d'Gemeng lafe ronn eng Dose Baachen a kleng Flëss, wouvun déi gréisst d'Bouzanne en Niewefloss vun der Creuse, an d'Vauvre en Niewefloss vun der Indre, sinn.

Geschicht

Aigurande gëtt 1087 als Besëtz vun der Abtei vu Marmoutier ernimmt. Am 17. Joerhonnert gëtt Aigurande aus dem Berry erausgeholl an un Marche ugeschloss.

D'Gemeng huet am Laf vun de Joren zu de Seigneurerien Déols (1012), Chauvigny (1199), a La Roche-sur-Yon (1475), gehéiert.

Transport a Verkéier
Aigurande ass iwwer véier Departementalstroossen un de Verkéier ugeschloss an zwar: D6, D951, D951b an D990

Klasséiert Monumenter
Eng Klack vu 1584.
D'Kierch Notre-Dame aus dem 11. Joerhonnert
Den Altor aus Marmer vun Ufank vum 18. Joerhonnert

Aigurande am Sport

Aigurande war 2008 Etappestad vum Tour de France.

Um Spaweck 

Uertschaften am Arrondissement La Châtre
Gemengen am Arrondissement La Châtre